Стыхійную звалку арганізавалі на месцы нейкай сельскагаспадарчай канструкцыі — ва ўсякім разе, пляцоўка яе забетанавана, а смецце часткова хаваюць ад поглядаў земляныя валы, умацаваныя плітамі. Магчыма, калісьці тут складалі сена. Зараз жа сюды зносяць усё непатрэбнае. Пад нагамі валяюцца бітае шкло, пластыкавыя бутэлькі, стары руберойд. Асобнай кучкай ляжаць мяшкі з будаўнічым смеццем, побач прыткнуліся рэшткі машын — колы, сядзенні, падгалоўнікі, кансоль.